มีความสุขในความสันโดษ ปลอบใจตัวเอง ออกไปพบปะผู้คนอีกครั้ง เข้าใจความรู้สึกโดดเดี่ยว
ความโดดเดี่ยวคือเมื่อคุณไม่มีความสุขเวลาอยู่คนเดียว ความสันโดษคือเมื่อคุณมีความสุขที่ได้อยู่คนเดียว ความสันโดษไม่ใช่เรื่องไม่ดี ถ้าคุณอยากอยู่คนเดียวหรือชอบการอยู่คนเดียวก็ไม่ใช่เรื่องผิด การใช้เวลากับตัวเองนั้นสามารถให้ประโยชน์และความสุขกับคุณได้ โดยปกติแล้ว เมื่อเราทุ่มเทเวลาส่วนใหญ่ของเราให้กับคนอื่น เรามักจะลืมคิดถึงตัวเอง ถ้าคุณกำลังอยู่ในช่วงที่คุณรู้สึกโดดเดี่ยว ก็ใช้โอกาสนี้ทำสิ่งต่างๆที่คุณอยากทำให้ตัวเอง นี่เป็นโอกาสที่ดี และคุณก็สมควรที่จะมีความสุข! เมื่อเรายุ่ง สิ่งแรกๆที่เรามักลืมที่จะทำคือออกกำลังกายและดูแลตัวเอง ถ้าคุณใช้เวลากับคนอื่นน้อยกว่าปกติอยู่แล้ว ก็ลองใช้เวลานั้นไปออกกำลังกาย ถ้าคุณออกกำลังกายที่ฟิตเนส คุณอาจเจอเพื่อนใหม่ๆหรือเจอคนพิเศษคนใหม่ก็ได้นะ! การใช้เวลาหมกมุ่นกับงานอดิเรกใหม่สามารถช่วยให้คุณเอาชนะความรู้สึกโดดเดี่ยวได้ แม้ว่าคุณจะทำงานอดิเรกนั้นเพียงคนเดียวก็ตาม คุณอาจหัดเล่นเครื่องดนตรี หัดวาดภาพ หรือหัดเต้น การไปเรียนวิชาเหล่านี้กับคนอื่นอาจช่วยให้คุณได้เจอคนใหม่ๆ และยังเป็นทางระบายความรู้สึกอย่างสร้างสรรค์อีกด้วย เปลี่ยนความโดดเดี่ยวเป็นสิ่งที่สวยงามสิ!   ทำอาหารอร่อยๆ ให้ตัวเอง หรืออบขนมให้เพื่อนหรือเพื่อนบ้าน การทำอาหารนั้นเป็นสิ่งที่ให้ผลตอบแทนดี เพราะคุณสามารถเพ่งความสนใจของคุณเพื่อสร้างอะไรบางอย่างที่มีคุณค่า คิดเรื่องเข้าร่วมชมรมเพื่อจะได้เจอคนอื่นๆที่มีงานอดิเรกเหมือนคุณ หลายครั้งหลายคราที่คนเราอยากทำอะไรบางอย่างที่ยิ่งใหญ่แต่ก็มีข้ออ้างสารพัดที่จะไม่ลงมือทำ คุณเคยอยากเขียนหนังสือหรือเปล่า? หรือทำภาพยนตร์? ใช้ความโดดเดี่ยวของคุณเป็นข้ออ้างที่จะทำอะไรบางอย่างที่ยิ่งใหญ่สิ ใครจะไปรู้ ไม่แน่มันอาจจะกลายเป็นสิ่งที่ช่วยคนอื่นรับมือกับความรู้สึกโดดเดี่ยวของเขาด้วยเหมือนกัน... ความรู้สึกโดดเดี่ยวเป็นเรื่องปกติสำหรับมนุษย์ ถึงแม้ว่ามันอาจทำให้คุณรู้สึกผิดปกติก็ตาม พูดคุยกับเพื่อนหรือครอบครัวว่าคุณรู้สึกอย่างไร และเมื่อคุณบอกคนอื่นเรื่องความรู้สึกของคุณ คุณก็อาจถามพวกเขาว่าเคยรู้สึกแบบนี้บ้างหรือเปล่า การพูดคุยกับคนอื่นจะช่วยให้คุณไม่รู้สึกเหมือนอยู่ตัวคนเดียว   ลองพูดอะไรเช่น “ช่วงนี้ฉันรู้สึกโดดเดี่ยวจังเลย เธอเคยรู้สึกแบบนี้ไหม?” ถ้าคุณไม่มีเพื่อนหรือคนในครอบครัวที่สามารถคุยเรื่องนี้กับคุณได้ ก็ลองหาทางพูดคุยกับอาจารย์ ที่ปรึกษา หรือพระก็ได้ แทนที่จะปล่อยให้ตัวเองจมอยู่ในความโดดเดี่ยว ก็หาอะไรทำเพื่อลืมความรู้สึกนั้นจะดีกว่า เช่น ออกไปเดินเล่นนอกบ้าน ขี่จักรยานเล่น หรืออ่านหนังสือ ลองหากิจกรรมและงานอดิเรกทำ และอย่ากลัวที่จะลองสิ่งใหม่ๆ การมีประสบการณ์จะทำให้คุณมีเรื่องเอาไว้พูดคุยตอนเข้าสังคม (จะได้คุยกับคนหลายคนมากขึ้น) และมีเรื่องน่าสนใจที่คนอื่นอยากฟัง  หาอะไรทำ ทำงานหรือทำกิจกรรม เพราะการอยู่เฉยๆทำให้ความรู้สึกโดดเดี่ยวคืบคลานเข้ามาได้ ถ้าคุณอยากออกไปเที่ยวแต่ในบางครั้งไม่มีคนไปด้วย ก็อย่ายอมให้การต้องทำอะไรคนเดียวขัดขวางคุณไม่ให้ออกไปมีความสุขกับชีวิต ยกตัวอย่างเช่น ถ้าคุณอยากไปออกเดทและทานอาหารเย็นหรือดูภาพยนตร์ ก็ไปทานอาหารเย็นที่ร้านอาหารดีๆหรือดูภาพยนตร์คนเดียวก็ได้ ในตอนแรกคุณอาจรู้สึกแปลกๆ ที่ต้องทำอะไรคนเดียวที่ปกติทำร่วมกับผู้อื่น แต่ก็อย่ากลัวที่จะทำ การไปไหนมาไหนหรือทำอะไรคนเดียวไม่ใช่เรื่องแปลกเลย! คุณแค่ต้องนึกให้ออกว่าคุณชอบทำกิจกรรมเหล่านี้เพราะอะไร เพียงเท่านี้คุณก็จะสามารถมีความสุขกับมันได้อีกครั้งเหมือนเมื่อก่อน   ถ้าคุณออกไปทานอาหารหรือจิบกาแฟคนเดียว ก็พกหนังสือ นิตยสาร หรือสมุดบันทึกติดตัวไปด้วย คุณจะได้มีอะไรอย่างอื่นทำแทนการพูดคุย ระลึกไว้ว่ามีคนที่ไปไหนมาไหนคนเดียวเพื่อใช้เวลาอยู่กับ "ตัวเอง" จริงๆ ฉะนั้นก็อย่ากลัวว่าทุกคนจะคิดว่าคุณไม่มีเพื่อนถ้าเขาเห็นคุณนั่งคนเดียว คุณอาจต้องใช้เวลาทำความคุ้นเคยกับการไปไหนมาไหนคนเดียว แต่ถึงแม้สองสามครั้งแรกจะรู้สึกแปลกๆสักหน่อยสำหรับคุณ ก็อย่ายอมแพ้ล่ะ ถ้าคุณอยู่ตัวคนเดียวไม่ไหวจริงๆ ก็ลองคิดเรื่องรับเลี้ยงสุนัขหรือแมวจากสถานสงเคราะห์สัตว์ดูสิ สัตว์เลี้ยงเป็นเพื่อนคู่ใจคนมาหลายศตวรรษแล้ว ก็เพราะสัตว์เลี้ยงสามารถเป็นเพื่อนคลายเหงาได้จริงๆ และอีกอย่าง การเอาชนะใจและความไว้วางใจจากสัตว์เลี้ยงนั้นถือว่าเป็นประสบการณ์ที่มีคุณค่ามากๆ  เป็นเจ้าของที่มีความรับผิดชอบ อย่าลืมทำหมันสัตว์เลี้ยง และก่อนที่คุณจะนำสัตว์มาเลี้ยง คุณต้องมั่นใจว่าคุณพร้อมที่จะดูแลมันและสามารถรับมือกับภาระนั้นในแต่ละวันได้ ในการที่จะมีเพื่อนใหม่ คุณจะต้องออกไปเข้าร่วมกิจกรรมต่างๆ คุณอาจเข้าร่วมสหพันธ์กีฬา สมัครเรียน หรือเป็นอาสาสมัครในชุมชนของคุณ ถ้าคุณเป็นคนขี้อายมาก ลองหากลุ่มสำหรับคนที่กลัวการเข้าสังคม ถึงแม้ว่ากลุ่มนั้นจะเป็นกลุ่มในอินเทอร์เน็ตก็ตาม เข้าเว็บหาเพื่อนหรือเว็บข่าวเพื่อดูว่าตอนนี้มีกิจกรรมอะไรใกล้บ้านคุณหรือเปล่า อย่าไปเข้าร่วมงานต่างๆเพียงเพราะหวังว่าจะได้เพื่อนใหม่หรือพบเจอผู้คน ทางที่ดีกว่าคือไปโดยไม่คาดหวังอะไรเลย แล้วพยายามสนุกกับงานโดยไม่สนใจว่าจะเกิดอะไรขึ้น หากิจกรรมที่คุณสนใจและที่มีคนเข้าร่วมเป็นกลุ่ม เช่น ชมรมนักอ่าน กลุ่มคนไปโบสถ์ กลุ่มรณรงค์ทางการเมือง คอนเสิร์ต และงานจัดแสดงศิลปะ ในการที่จะมีเพื่อนใหม่ คุณมักจะต้องเป็นคนริเริ่มและเป็นคนชวนคนอื่นมาออกทำอะไรร่วมกัน อย่ารอให้มีคนเข้าหาคุณ คุณควรเข้าหาเขาก่อนเลย ถามคนคนนั้นว่าเขาอยากออกมานั่งจิบกาแฟและพูดคุยกับคุณไหม คุณต้องแสดงความสนใจที่จะผูกมิตรกับผู้อื่นเสมอก่อนที่เขาจะทำแบบเดียวกันกับคุณ   เป็นตัวของตัวเองขณะที่คุณคุยกับเพื่อนใหม่ อย่าพยายามทำให้ใครประทับใจโดยการเสแสร้ง เพราะนั่นอาจทำให้มิตรภาพจบลงก่อนที่มันจะเริ่มต้นเสียอีก เป็นผู้ฟังที่ดี ตั้งใจฟังเมื่อคนอื่นกำลังพูด การที่คุณสามารถโต้ตอบกับสิ่งที่คนอื่นเพิ่งพูดไปเป็นสิ่งสำคัญที่แสดงให้เขาเห็นว่าคุณฟังเขา ไม่เช่นนั้นเขาอาจคิดว่าคุณไม่สนใจเขาเวลาเขาพูด การกระชับความสัมพันธ์กับคนในครอบครัวอาจทำให้คุณไม่รู้สึกโดดเดี่ยวอีกต่อไป ถึงแม้ว่าในอดีตคุณจะไม่ค่อยลงรอยกับคนในครอบครัวนัก คุณก็อาจพยายามฟื้นฟูความสัมพันธ์นั้นได้โดยการเชื้อเชิญเขาให้มาทำอะไรบางอย่างด้วยกัน ยกตัวอย่างเช่น คุณอาจชวนคนในครอบครัวที่คุณไม่ได้เจอมาสักพักออกไปทานอาหารกลางวันหรือจิบกาแฟด้วยกัน  คุณอาจใช้กลวิธีที่คุณใช้ในการหาเพื่อนใหม่เพื่อกระชับความสัมพันธ์กับคนในครอบครัวได้ด้วย นั่นก็คือ เป็นคนริเริ่มโดยการชวนคนคนนั้นออกไปใช้เวลาร่วมกัน เป็นตัวของตัวเอง และเป็นผู้ฟังที่ดี ดึงดูดคนให้เข้าหาคุณโดยการเป็นคนที่อยู่ด้วยแล้วสนุก เอ่ยคำชมมากกว่าคำวิจารณ์ ไม่แสดงความคิดเห็นจู้จี้เรื่องเสื้อผ้า นิสัย หรือทรงผมของคนอื่น แน่นอนว่าเขาไม่ต้องการให้คุณเตือนเรื่องรอยเปื้อนบนเสื้อในเมื่อเขาก็ไม่สามารถทำอะไรเพื่อแก้ไขมันได้ แต่เขาอยากรู้ว่าคุณชอบเสื้อกันหนาวของเขาหรือรู้ว่าคุณอ่านบทความของเขาต่างหาก คุณอาจพูดชมเขาแบบชิลๆ โดยไม่ทำให้เป็นเรื่องใหญ่ นี่คือหนึ่งในสิ่งที่ดีที่สุดที่จะช่วยให้คุณทำความรู้จักกับคนอื่น และยังช่วยให้เขาค่อยๆเชื่อใจคุณมากขึ้นอีกด้วย เพราะเขาตระหนักได้ว่าคุณจะไม่วิจารณ์เขาแย่ๆ ในบางครั้ง การติดต่อกับคนในโลกออนไลน์นั้นง่ายกว่าการติดต่อกันในชีวิตจริงเสียอีก แต่ต้องระลึกไว้ด้วยว่าการมีปฏิสัมพันธ์บนอินเทอร์เน็ตนั้นไม่อาจเทียบเท่ากับการพูดคุยกันตัวต่อตัวหรอก อย่างไรก็ตาม ชุมชนออนไลน์นั้นเป็นหนทางที่ดีที่ให้คุณแบ่งบันความคิดและประสบการณ์ของคุณ หรือถามคำถามกับคนที่กำลังเผชิญสถานการณ์คล้ายๆกับคุณ กระทู้ในอินเทอร์เน็ตเป็นทางที่ดีที่จะให้คุณช่วยเหลือคนอื่นและได้รับความช่วยเหลือจากคนอื่นในขณะเดียวกัน  จำไว้ว่าต้องระมัดระวังตัวในโลกออนไลน์ด้วย ไม่ใช่ทุกคนในเน็ตจะเป็นอย่างที่เขาบอกคุณ คนมักตกเป็นเหยื่อเพราะความโดดเดี่ยวนี่เอง ในการที่จะสร้างความเปลี่ยนแปลงที่จะส่งผลดีต่อคุณจริงๆ คุณจำเป็นจะต้องใช้เวลาหาเหตุผลว่าทำไมคุณจึงรู้สึกโดดเดี่ยว ยกตัวอย่างเช่น คุณคาดเดาว่าความโดดเดี่ยวของคุณเป็นผลมาจากการมีเพื่อนน้อย คุณจึงออกไปทำความรู้จักกับคนใหม่ๆเพื่อให้มีเพื่อนมากขึ้น แต่ถ้าคุณยังรู้สึกโดดเดี่ยวถึงแม้จะมีเพื่อนใหม่แล้วก็ตาม ก็แสดงว่าความโดดเดี่ยวของคุณนั้นเป็นผลมาจากการมีเพื่อนเยอะเกินไปแต่ไม่มีความสัมพันธ์ที่มีความหมายกับใครเลย ลองตอบคำถามเหล่านี้ดูเพื่อหาเหตุผลว่าทำไมคุณจึงรู้สึกโดดเดี่ยว:  คุณรู้สึกโดดเดี่ยวที่สุดตอนไหน? มีคนบางคนที่ทำให้คุณรู้สึกโดดเดี่ยวมากขึ้นเวลาคุณอยู่ใกล้เขาหรือเปล่า? คุณรู้สึกแบบนี้มานานแค่ไหนแล้ว? ความโดดเดี่ยวทำให้คุณอยากทำอะไร? การเขียนบันทึกสามารถช่วยให้คุณเข้าใจความรู้สึกโดดเดี่ยวของตัวเองมากขึ้น และยังเป็นวิธีคลายเครียดที่ดีอีกด้วย คุณสามารถเริ่มเขียนบันทึกโดยการนั่งในที่ที่สบายและใช้เวลาประมาณ 20 นาทีต่อวันในการเขียน คุณสามารถเริ่มโดยการเขียนว่าคุณรู้สึกอย่างไรหรือคุณกำลังคิดอะไรอยู่ หรือคุณอาจใช้ตัวช่วย เช่น:   “ฉันรู้สึกโดดเดี่ยวเมื่อ…” “ฉันรู้สึกโดดเดี่ยวเพราะ…”  คุณเริ่มรู้สึกโดดเดี่ยวตั้งแต่เมื่อไร? คุณรู้สึกแบบนี้มานานแค่ไหนแล้ว? งานวิจัยบางชิ้นเสนอว่าการฝึกสมาธิอาจช่วยบรรเทาความรู้สึกที่เกี่ยวข้องกับความโดดเดี่ยวและโรคซึมเศร้าได้ การฝึกสมาธิยังเป็นวิธีที่ดีที่จะเข้าถึงความรู้สึกโดดเดี่ยวของคุณมากขึ้นอีกด้วยเพื่อที่คุณจะได้ทำความเข้าใจว่าความรู้สึกนี้เกิดขึ้นจากอะไร การฝึกสมาธินั้นใช้เวลา การฝึกฝน และการแนะแนวทาง ฉะนั้นทางที่ดีคือคุณควรหาว่ามีครูสอนการฝึกสมาธิในละแวกบ้านคุณหรือไม่ ถ้าไม่มี คุณก็สามารถซื้อซีดีสอนสมาธิมาดูและฝึกเอง  เพื่อจะเริ่มฝึกสมาธิ คุณควรหาสถานที่ที่เงียบสงบและทำตัวให้สบาย คุณอาจนั่งบนเก้าอี้ หรือนั่งขัดสมาธิบนเบาะที่วางบนพื้นก็ได้ หลับตาลงและโฟกัสไปที่การหายใจเข้าออก และพยายามไม่ปล่อยให้ใจวอกแวก ถ้ามีความคิดอะไรเข้ามาในหัว ก็ปล่อยให้มันออกไป สังเกตโลกรอบตัวคุณโดยไม่ลืมตา และสังเกตความรู้สึกของคุณด้วย คุณได้ยินอะไร? คุณได้กลิ่นอะไร? คุณรู้สึกอย่างไรทางกาย? แล้วทางใจล่ะ? การหาเหตุผลให้ความรู้สึกโดดเดี่ยวและหาทางละทิ้งความรู้สึกนั้นอาจเป็นเรื่องยาก ผู้เชี่ยวชาญด้านสุขภาพจิตที่มีใบอนุญาตสามารถช่วยคุณให้เข้าใจและคลี่คลายความโดดเดี่ยวของคุณได้ ความรู้สึกโดดเดี่ยวอาจบ่งบอกถึงโรคซึมเศร้าหรือความเจ็บป่วยทางจิตในรูปแบบที่แฝงตัวอยู่ก็ได้ การพูดคุยกับนักบำบัดสามารถช่วยให้คุณเข้าใจว่าเกิดอะไรขึ้นและช่วยคุณตัดสินใจว่าจะทำอะไรต่อไป
แยกให้ออกระหว่างความโดดเดี่ยวกับความสันโดษ. พยายามพัฒนาตนเองและทำให้ตัวเองมีความสุข. คิดเรื่องไปฟิตเนส. เรียนรู้ทักษะใหม่. ทำสิ่งยิ่งใหญ่. ระลึกไว้ว่าคุณไม่ได้อยู่ตัวคนเดียว. อย่าหยุดอยู่กับที่. ไปไหนมาไหนคนเดียว. คิดเรื่องเลี้ยงสัตว์. เข้าร่วมกิจกรรม. ท้าทายตัวเองให้เป็นคนเริ่มเข้าสังคม. ใช้เวลากับครอบครัว. เป็นคนที่อยู่ด้วยแล้วรู้สึกดี. เข้าร่วมชุมชนออนไลน์. หาเหตุผลว่าทำไมคุณจึงรู้สึกโดดเดี่ยว. ใช้สมุดจดบันทึกความคิดและความรู้สึกของคุณ. ฝึกสมาธิ. คิดเรื่องไปพบนักบำบัดเพื่อพูดคุยเรื่องความรู้สึกของคุณ.
https://www.wikihow.com/Deal-With-Loneliness https://www.wikihow.com/Deal-With-Loneliness https://www.wikihow.com/Deal-With-Loneliness https://www.wikihow.com/Deal-With-Loneliness
Enjoying Your Solitude Comforting Yourself Getting Social Again Understanding Your Feelings of Loneliness